钦定古今图书集成/理学汇编/学行典/第201卷 > 周邦毓
## 钦定古今图书集成/理学汇编/学行典/第201卷 > 周邦毓

按《彰德府志》：“周邦毓，任罗山训，性至孝。父旋爱其婿
宋儒，令与二子均分家产。长难之，邦毓承父志，遂自
割其半，资儒肄业。父喜曰：‘真孝子也。父官山东，适邦
毓归。翁任山西兵备，妻随之任，邦毓独侍父山东。妻
病甚，招之不至。嫡母刘病，邦毓吁天，愿尽焚所负券，
以祈母寿。及训罗山时，继母冯疾笃，两台交荐，升有
日矣’。”不顾，遂奉母归里。冯临诀，囊金百两，命遗其内
家，邦毓泫然从之。天启七年，守令以其事闻，祀乡贤
祠。